《李秀峰见示旧游庐山诸诗即用其和紫霞真人游白鹿洞歌原韵率成一章以志向往》
清代·金武祥

我昔渡彭蠡，始见匡庐峰。可惜风利不得泊，船头怅望云重重。

李侯有佳句，题遍青芙蓉。七贤五老恣吟眺，真人诩我庐山逢。

嗟我局促受袜靾，何时尘梦醒晨钟。会当与君访赤松，振衣长啸惊虬龙。

惊虬龙，友麋鹿。石可餐，霞可服。旧约游山诺不宿，为我佳处结茆屋，招得匡君来伴读。

作者简介：原名则仁，号溎生，名宿金一士之孙。清末民初人，先应邀兖州县官幕友，后以捐班至广东候补，得署赤溪直隶厅同知。五十岁后，因丁忧而依例解任归里，从事地方文献收集，整理出版，享年八十三岁。著有芙蓉江上草堂诗稿及江阴丛书、粟香室丛书等多种。